**KUTSESTANDARD**

**Ruumilise keskkonna planeerija, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Ruumilise keskkonna planeerija, tase 7* | *7* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Ruumiline planeerimine on aluseks ruumilisele arengule ja teadlikule kavandamisele. Planeerija mõistab ühiskonnas ja keskkonnas toimuvaid protsesse, analüüsib ruumilist keskkonda ja seda mõjutavaid tegureid.  Ruumilise keskkonna planeerija (edaspidi planeerija) töö eesmärgiks on riigi ja kohaliku tasandi planeeringute kaudu luua eeldused erinevaid vajadusi ja huve arvestavaks, tasakaalustatud ja kestlikuks ruumiliseks arenguks ning kvaliteetse elukeskkonna kujunemiseks.  Planeerija töötab riigi- või kohaliku omavalitsuse asutuses või ruumilise planeerimise alast konsultatsiooni pakkuvas ettevõttes. Planeerija suhtleb planeerimisprotsessi käigus nii avalikkusega (sh meediaga) kui erinevate osapooltega.  Planeeringu koostamine on meeskonnatöö, mida juhib tulenevalt planeeringu liigist vastava erialase ettevalmistuse saanud spetsialist.  Planeerija valdab nii ruumilise planeerimise sisulist kui korralduslikku poolt.  Ta on spetsialist ja protsessi juht, kes moodustab planeeringu liigist ning eesmärgist tuleneva planeerimismeeskonna, selgitab välja planeerimisprotsessis erinevate osapoolte huvid, osaleb planeeringulahenduse väljatöötamises ja vastutab kutse-eetikast tulenevalt planeerimislahenduse eest.  Käesolev kutsestandard on sisendiks ruumilise keskkonna planeerimise magistritaseme õppekavale või integreerimiseks teiste magistritaseme õppekavadesse. |
| Ettepanekud töö kirjelduse kohta |
| **A.2 Tööosad** |
| A.2.1 Planeeringu tervikprotsessi ülesehitamine ja juhtimine  A.2.2 Planeeringu koostöö korraldamine ning kaasamine  A.2.3 Keskkonna eripära väljaselgitamine ja analüüsimine  A.2.4 Ruumiliste visioonide ja eesmärkide sõnastamine  A.2.5 Planeeringulahenduse koostamine ning selle väljatöötamise korraldamine  A.2.6 Planeeringu elluviimise kavandamine |
| Ettepanekud tööosade kohta |
| **A.3 Kutsealane ettevalmistus** |
| Planeerijana töötab inimene, kellel on magistritasemele vastav kõrgharidus ja ruumilise keskkonna planeerimise alane töökogemus. |
| Ettepanekud kutsealase ettevalmistuse kohta |
| **A.4 Enamlevinud ametinimetused** |
| Planeerija, ruumilise keskkonna planeerija, planeeringuspetsialist, linnaplaneerija. |
| Ettepanekud enamlevinud ametinimetuste kohta |
| **A.5 Regulatsioonid kutsealal tegutsemiseks** |
| Planeerimisseadus. |
| **A.6 Tulevikuoskused** |
|  |
| Ettepanekud tulevikuoskuste kohta |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada kõik kompetentsid. |

|  |
| --- |
| **B.2 Ruumilise keskkonna planeerija****üldoskused** |
| 1. koordineerib tulemuslikult planeerimismeeskonna tööd ja juhib eesmärgipäraselt ning loovalt planeeringu koostamise protsessi; tunneb projektijuhtimise põhimõtted; 2. mõistab ruumilise keskkonna planeerija kutse ühiskondliku rolli olemust ja järgib kutse- eetika põhimõtteid; 3. tasakaalustab erinevaid huvisid läbi mõistmise, kuidas üksiknähtus on suurema süsteemi osa ruumis; eristab olulist ja ebaolulist, on ruumilise arengu kujundamisel üldistusvõimeline; 4. tunneb ja arvestab riigi ja kohaliku omavalitsuse planeeringute ja teiste strateegiliste dokumentide omavahelisi seoseid; teab ja arvestab Eesti planeerimissüsteemi ja -põhimõtteid; 5. kasutab digiseadmeid vastavalt DigComp enesehindamise skaala (Lisa 1) iseseisva kasutaja tasemele; lisaks on teadlik ja kasutab oma töös erialaseid programme, veebi- ja mobiiltelefonirakendusi; 6. teab ja järgib planeeringuga seotud õigusakte; 7. väljendab ennast selgelt ja arusaadavalt nii visuaalselt kui suulises ja kirjalikus suhtluses; 8. valdab nii kõnes kui kirjas riigikeelt tasemel C1 (Lisa 2 Keelte oskustasemete kirjeldused). |
| Ettepanekud üldoskuste kohta |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Planeeringu tervikprotsessi ülesehitamine ja juhtimine** | **EKR tase 7** |
| Tegevusnäitajad:   1. selgitab välja planeeringu vajaduse (planeeringu liigi valik) ning määratleb selle eesmärgid, üldistusastme ning ruumilise ulatuse ja ruumiväärtused, lähtudes avalikust huvist, ühiskonna ja erinevate osapoolte huvidest; sõnastab planeeringu lähteseisukohad; 2. selgitab välja asjakohaste mõjude olulisuse ja ulatuse, arvestades planeeringu eesmärke ja eripära; annab sisendi keskkonnamõjude strateegilise hindamise protsessi; 3. moodustab planeeringu koostamiseks koostöövõimelise planeerimismeeskonna, lähtudes planeeringu eripärast; koordineerib tööd ja loob meeskonnatöö jaoks vajaliku õhkkonna; 4. määratleb planeeringu etapid, lähtudes planeeringuala asukohast, planeeringu liigist, üldistusastmest ja keerukusest ning koostab ajakava; 5. viib läbi ja dokumenteerib menetlustoimingud piisavas mahus. | |
| Ettepanekud tööosa kohta | |
| **B.3.2 Planeeringu koostöö korraldamine ning kaasamine** | **EKR tase 7** |
| Tegevusnäitajad:   1. selgitab välja kaasatavate isikute ja asjakohaste asutuste ja organisatsioonide ringi, eesmärgiga saavutada võimalikult laiapõhjaline ja tasakaalustatud ruumiline lahendus; 2. korraldab koostööd, kasutades selleks sobivaid koostöövorme; algatab suhtlemist ja kuulab ära osapooled; kasutab lähtuvalt planeeringu liigist ja eripärast tulenevaid kaasamismeetodeid ning suhtlemistehnikaid; hangib, haldab ja jagab planeeringu koostamiseks vajalikku teavet; 3. tutvustab ja põhjendab planeeringu eesmärke ja lahendusi arusaadavalt ja erapooletult; nõustab osapooli, tagab teabe kättesaadavuse ning oskab planeeringu eesmärgist tulenevalt välja tuua olulisemaid aspekte; korrigeerib ajakava ning vajadusel planeeringu protsessi. | |
| Ettepanekud tööosa kohta | |
| **B.3.3 Keskkonna eripära väljaselgitamine ja analüüsimine** | **EKR tase 7** |
| Tegevusnäitajad:   1. kogub, analüüsib ja süstematiseerib andmeid, lähtudes planeeringu üldistusastmest ja planeeringuala asukohast ning selgitab välja majandusliku, sotsiaalse, kultuurilise, loodusliku ja sh ehitatud keskkonna eripärast tulenevad aspektid (ruumianalüüs); 2. selgitab koostöös erialaspetsialistidega välja uuringute (sh täiendavate) vajaduse ja nende tulemuste rakendatavuse planeeringus; 3. selgitab planeeringuala eripärast tulenevalt selle ruumilise struktuuri ja kasutusfunktsioonid ning nende omavahelised seosed. | |
| Ettepanekud tööosa kohta | |
| **B.3.4 Ruumiliste visioonide ja eesmärkide sõnastamine** | **EKR tase 7** |
| Tegevusnäitajad:   1. analüüsib strateegilisi dokumente, ühiskonna suundumusi ja väärtuseid, selgitamaks nende mõju planeeritavale ruumilahendusele; 2. koostöös planeerimismeeskonna ning osapool(t)ega töötab välja ja sõnastab ruumilise arengu eesmärgid ning visualiseerib selle alusel ruumilise visiooni, arvestades erinevate valdkondade seoseid. | |
| Ettepanekud tööosa kohta | |
| **B.3.5 Planeeringulahenduse koostamine ning selle väljatöötamise korraldamine** | **EKR tase 7** |
| Tegevusnäitajad:   1. koostab koos planeerimismeeskonnaga visioonist ja koha eripära lähtuvad ruumilised lahendusvariandid (arvestades nii ruumilise kui ka ajalise mõõtmega, sh nii tekstiliselt kui graafiliselt arusaadavad väljendused); lahendusvariantide koostamisel analüüsib ruumi kvaliteeti, sh avalikku ruumi ning sidusvõrgustikke (nt rohe-, energia- ja transpordivõrgustik), maakasutust ning ehitamise ja arendamise võimalusi; 2. koostöös otsustaja ja osapooltega analüüsib lahendusvariante; hindab ja võrdleb lahendusvariantide mõju majanduslikule, sotsiaalsele, kultuurilisele, looduslikule ja ehitatud keskkonnale ning teeb ettepaneku ruumiliselt sobivama lahenduse kasuks; 3. töötab koos planeerimismeeskonnaga välja tasakaalustatud, tervikliku ja põhjendatud planeerimisettepaneku, lähtudes muuhulgas avalikust huvist ja väärtustest. | |
| Ettepanekud tööosa kohta | |
| **B.3.6 Planeeringu elluviimise kavandamine** | **EKR tase 7** |
| Tegevusnäitajad:   1. koostab planeeringu tegevuskava ja rakendusjärjekorra (arendustegevuse tervikprotsess ja etapilisus), kaasates elluviivaid osapooli ja arvestades elluviimise tehnilisi ja majanduslikke võimalusi; 2. seab planeeringu elluviimise tulemuslikkuse tegevusnäitajad ja neist tulenevad ülevaatamise põhimõtted. | |
| Ettepanekud tööosa kohta | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad: | Kaie Enno, Narva Linnavalitsuse Arhitektuuri- ja Linnaplaneerimise Amet  Ülle Kadak, K-Projekt AS  Margus Koot, Eesti Arhitektide Liit  Maila Kuusik, Eesti Planeerijate Ühing  Kerttu Kõll, Eesti Maastikuarhitektide Liit  Pille Metspalu, OÜ Hendrikson & Ko  Toomas Muru, Eesti Maaülikool  Tiiu Pärn, Rahandusministeerium  Tiit Tammaru, Tartu Ülikool  Toomas Tammis, Eesti Kunstiakadeemia |
| 1. Kutsestandardi kinnitaja | Arhitektuuri, Geomaatika, Ehituse ja Kinnisvara Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number | 3 |
| 1. Viide Ametite Klassifikaatorile (ISCO 08) | 2164 Linna- ja liiklusplaneerijad |
| 1. Viide Euroopa kvalifikatsiooniraamistikule (EQF) | 7 |
| **C.2 Kutsenimetus võõrkeeles** | |
| Inglise keeles Spatial planner, level 7 | |
| **C.3 Lisad** | |
| Lisa 1 [DigComp](http://gofile.me/3oeTg/7VGjViYwu) enesehindamise skaala  Lisa 2[Keele osaoskuste tasemekirjeldused](http://gofile.me/3oeTg/zr5Rxz9CG) | |